Apstiprinu:\_\_\_\_\_\_\_\_\_\_\_\_\_\_\_\_\_(J.Mazitāns)
Kandavas un pagastu apvienības vadītājs

**Kandavas un pagastu apvienības iestāžu**

**un uzņēmumu sporta spēles 2023**

Nolikums

**Mērķis :**  Radīt iespēju aktīviem un sportiskiem Kandavas un pagastu apvienības uzņēmējiem un iestāžu darbiniekiem pārbaudīt savas sadarbības prasmes dažādos kolektīva saliedēšanas uzdevumos un sporta aktivitātēs. Noskaidrot saliedētāko, sportiskāko un aktīvāko komandu.

**Laiks un vieta :**

2023.gada 19.augusts, Engures promenādes pludmale, Engurē.

11:00 – dalībnieku ierašanās, reģistrācija

11:45 – sapulce komandu pārstāvjiem par sporta spēļu uzdevumiem, to veikšanas secību, atbildes uz jautājumiem

12:00 – sporta spēļu atklāšana, sporta un kolektīva saliedēšanas aktivitāšu I daļa

15:00 – pārtraukums pusdienām

16:00 – sporta un kolektīva saliedēšanas aktivitāšu II daļa

19:00 – rezultātu paziņošana, komandu apbalvošana

19:30 – vakara programma ar dzīvo mūziku

21:30 – iespēja apmeklēt pirti

23:30 – oficiālās programmas noslēgums

**Dalībnieki :**  Sporta spēlēs drīkst pieteikt dalību Kandavas un pagastu apvienības uzņēmumu un iestāžu komandas.

**Komandas :** Jauktās komandas, minimālais dalībnieku skaits komandā – 8, maksimālais – 14 dalībnieki. Sporta aktivitātēs drīkst piedalīties dalībnieki no 16 gadu vecuma.

**Aktivitāšu veidi :**

Pasākuma ietvaros, dalībniekiem tiks organizēti kolektīva saliedēšanu, loģisko domāšanu un sadarbību veicinoši uzdevumi, stafete un pludmales volejbola sacensības, kopā 6 komandas disciplīnas/uzdevumi, kā arī 4 individuālās disciplīnas.

**Vērtēšana :**

Kopvērtējumā tiek ņemts vērā visu komandas uzdevumu rezultāts :

* Katrā disciplīnā punkti tiek piešķirti ņemot vērā ieņemto vietu katrā uzdevumā/disciplīnā. Ieņemot pirmo vietu konkrētajā uzdevumā, komandai tiek piešķirts viens punkts, attiecīgi, katrai nākamai komandai par 1 punktu vairāk.
* Uzvar komanda ar mazāko punktu skaitu dienas kopvērtējumā. Ja vairākām komandām tiks sasniegts vienāds punktu skaits, uzvarētāji tiks noskaidroti ar papildus uzdevuma palīdzību.
* Par komandas dalībnieku noformējumu un atraktivitāti tiek piešķirti papildus punkti.

**Dalības maksa :**

Pasākuma dalības maksa ir Eur 3,00 par katru dalībnieku no komandas, iegādājoties biļetes Kandavas Kultūras nama kasē līdz 2023.gada 15.augustam, vai uz vietas, pasākuma norises dienā. Dalības apmaksu iespējams veikt arī ar pārskaitījumu, dalības pieteikumā norādot vēlamo apmaksas veidu.

**Apbalvošana :**

Katra komanda saņem pateicību par piedalīšanos sporta spēlēs. Ar balvām tiek apbalvotas trīs labākās komandas dienas kopvērtējumā, kā arī individuālo disciplīnu labākie dalībnieki.

**Informācija un pieteikšanās:**

Papildus informācija un pieteikšanās - kandavaskulturasnams@tukums.lv, tālr. uzziņām +371 25771108 .

Dalībniekiem tiks nodrošināta kolektīvā zupa pusdienu pārtraukumā, pasākuma laikā būs pieejams pludmales bārs ar dzērieniem un uzkodām.

Pasākuma noslēgumā notiks dzīvās mūzikas koncerts pludmalē, dalībniekiem būs iespēja apmeklēt pirti.

Dalībnieku bērniem līdz 16 g. vecumam tiks nodrošinātas radošās darbnīcas un izklaides aktivitātes.

**Komandas jāpiesaka līdz 2023.gada 10.augustam** (ieskaitot), pēc norādītā termiņa pieteikumi netiks pieņemti.

Piesakot komandu, jānorāda: uzņēmuma vai iestādes nosaukums, komandas nosaukums, dalībnieku saraksts, bērnu (līdz 16 g. vecumam) skaits, kuri piedalīsies radošajās darbnīcās un izklaides aktivitātēs, uzņēmuma rekvizīti (ja nepieciešams rēķins).